[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2006

KOM(2006) 706 endelig

2005/0223 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets forordning om fremsendelse af data vedrørende landinger af fiskerivarer i medlemsstaterne

2005/0223 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit, vedrørende

Rådets fælles holdning med henblik på vedtagelse af Europa-Parlamentets og Rådets forordning om fremsendelse af data vedrørende landinger af fiskerivarer i medlemsstaterne (EØS-relevant tekst)

1. SAGSFORLØB

Forslag sendt til Europa-Parlamentet og Rådet (KOM(2005)566 –– 2005/0223(COD)) | 11. november 2005 |

Udtalelse afgivet under Europa-Parlamentets førstebehandling: (PE A6-0169/2006) | 15. juni 2006 |

Fælles holdning vedtaget af Rådet: | 13 november 2006 |

2. FORMÅLET MED KOMMISSIONENS FORSLAG

I henhold til den gældende fællesskabslovgivning baseret på Rådets forordning (EØF) nr. 1382/91 skal medlemsstaterne fremsende månedlige data til Kommissionen vedrørende mængden og værdien af de fiskerivarer, der landes i deres havne. En analyse af de metoder, som de nationale myndigheder anvender til at indsamle og bearbejde dataene, og af Kommissionens brug af disse data har vist, at det er muligt at foretage forbedringer, som vil begrænse medlemsstaternes arbejdsbyrde og gøre dataene mere anvendelige. Formålet med forordningen er at sikre, at medlemsstaterne fremsender harmoniserede data om mængden og værdien af landinger af fiskerivarer på deres område. Dataene skal bruges til analyser af markedet for fiskerivarer og til mere generelle økonomiske analyser af situationen i fiskerierhvervet.

Kommissionens forslag skal afløse Rådets forordning (EØF) nr. 1382/91.

3. BEMÆRKNINGER TIL DEN FÆLLES HOLDNING

3.1. Almindelige bemærkninger

Europa-Parlamentet godkendte ved førstebehandlingen Kommissionens forslag med forbehold af 21 ændringsforslag. Størstedelen af disse ændringsforslag var af redaktionel eller mindre vigtig teknisk art og indebar ikke nogen indholdsmæssige ændringer af forslaget.

3.2. Europa-Parlamentets ændringsforslag ved førstebehandlingen

Kommissionen har accepteret Europa-Parlamentets ændringsforslag. Europa-Parlamentets beslutning er positiv over for forslaget, idet langt størstedelen af de 21 ændringsforslag er tekniske og redaktionelle præciseringer. Den eneste undtagelse er kravet om, at Kommissionen skal aflægge beretning for Parlamentet og Rådet hvert tredje år om gennemførelsen af forordningen (ændringsforslag 7, artikel 8b (ny)). Efter Kommissionens opfattelse forbedrer det gennemsigtigheden af projektet. I lyset heraf kan Kommissionen acceptere alle Europa-Parlamentets 21 ændringsforslag. Rådet har med sin fælles holdning godkendt disse ændringsforslag.

3.3. Nye bestemmelser indføjet af Rådet og Kommissionens holdning hertil

Den 17. juli 2006 vedtog Rådet afgørelse 2006/512/EF om ændring af Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen. Med denne afgørelse er der indført en ny procedure ved navn "forskriftsprocedure med kontrol" (artikel 5a).

Den nye udvalgsprocedure skal følges, når der skal vedtages generelle foranstaltninger, der har til formål at ændre ikke-væsentlige bestemmelser i en retsakt, der er vedtaget efter proceduren i traktatens artikel 251, herunder ved at lade visse sådanne bestemmelser udgå eller ved at supplere med nye ikke-væsentlige bestemmelser.

De nye bestemmelser, som Rådet har indføjet, vedrører Kommissionens gennemførelsesbeføjelser, når den nye procedure skal anvendes.

Kommissionen tillægges nærmere bestemt beføjelser til at tilpasse bilagene til forordningen. Disse foranstaltninger er generelle foranstaltninger, der har til formål at ændre ikke-væsentlige bestemmelser i forordningen, og de bør derfor vedtages efter forskriftsproceduren med kontrol i artikel 5a i Rådets afgørelse 1999/468/EF.

Kommissionen accepterer disse nye bestemmelser.

4. KONKLUSION

På baggrund heraf og af de grunde, der er anført ovenfor, kan Kommissionen hermed tilslutte sig den af Rådet enstemmigt vedtagne fælles holdning.